ועדת החינוך, התרבות והספורט, כנסת 20, פרוטוקול מספר 163, 2016-03-15 09:05

מירב בן ארי: בוקר טוב לכולם.

מירב בן ארי: אני שמחה לפתוח את וועדת החינוך, התרבות והספורט.

מירב בן ארי: היום ה' באדר ב' תשע"ו, 15 במרץ 2016.

מירב בן ארי: הנושא על סדר היום: מעורבות חברתית של תלמידים במסגרת יום מעשים טובים.

מירב בן ארי: בכלל אנחנו נעסוק באופן כללי ביום מעשים טובים.

מירב בן ארי: היום שלישי, גם פעמיים כי טוב, וגם זה יום מעשים טובים שמציינים אזרחים, חיילים, סטודנטים, תלמידים במדינת ישראל.

מירב בן ארי: יותר ממיליון איש מתנדבים ולכן בחרנו לציין את היום החשוב הזה בוועדת החינוך של הכנסת.

מירב בן ארי: אני כמובן מחליפה את יושב ראש הוועדה, חבר הכנסת יעקב מרגי.

מירב בן ארי: אני שמחה וגם גאה להחליף אותו ביום הזה, כי מיד כששמעתי על היום פניתי ליושב ראש הכנסת וביקשתי ממנו שגם אנחנו ככנסת ניקח חלק ביום החשוב הזה.

מירב בן ארי: אני חושבת שבתוך המצב, לעיתים, האלים שיש בחברה הישראלית ובתוך החברה שלנו, שגם נמצאת גם במצב מאוד קשה, דווקא יום כזה יכול להאיר קצת, מה שנקרא לשים זרקור על הדברים הטובים שיש בה, ויש בה הרבה דברים טובים.

מירב בן ארי: אנחנו נדבר ונשמע קצת מהצבא, קצת מהתלמידים וכמובן כל מי שירצה לבוא ולספר.

מירב בן ארי: אני רוצה להודות במיוחד, כמובן לעמותת רוח טובה וליושב ראש העמותה, חבר הכנסת לשעבר רפי אלול.

מירב בן ארי: אני מודה שמיד כשהכרנו התחברנו.

מירב בן ארי: הכרתי באמת איש מקסים שכולו נתינה ואני שמחתי שאתה השותף שלי.

מירב בן ארי: כמובן שרון וכל צוות העמותה, אבל נראה שהרוח הטובה מפעמת בתוכך, אני מודה לך.

מירב בן ארי: אני יודעת שיש לך לוח זמנים צפוף היום - - -

<רפי אלול: לוח זמנים כייפי.

מירב בן ארי: כייפי, זה מה שחשוב.

מירב בן ארי: אני רוצה קודם כל לתת לחבר הכנסת לשעבר רפי אלול.

מירב בן ארי: אקרא לך מעכשיו רפי, אתה תקרא לי מירב, בסדר, זה יהיה יותר פשוט.

מירב בן ארי: קצת תספר לנו על יום מעשים טובים.

מירב בן ארי: תספר לנו מה הולך להיות, מה היה עד היום, מה הולך לקרות היום.

מירב בן ארי: ספר לנו קצת מה זה יום מעשים טובים.

מירב בן ארי: אגב, זו הפעם הראשונה שהכנסת מציינת בצורה כזאת משמעותית.

מירב בן ארי: גם אנחנו חברי הכנסת נצא בצהריים להתנדב עם חבר'ה עם צרכים מיוחדים פה בירושלים ונכין אתם דברים לפורים.

מירב בן ארי: אני אישית גם אלך עם השר ליצמן לבית חולים אלין בירושלים גם לבקר חולים.

מירב בן ארי: אגב, יש גם התגייסות של חברי כנסת באופן פרטי שעושים דברים, חלק בעיר שלהם, חלק ביישוב שלהם.

מירב בן ארי: בערב אנחנו הולכים גם בירושלים ובתל אביב לדבר קצת עם חבר'ה צעירים.

מירב בן ארי: אני מגויסת ועוד חברי כנסת טובים שלקחו על עצמם חלק ביום החשוב הזה.

מירב בן ארי: בבקשה חבר הכנסת רפי אלול.

<רפי אלול: בוקר טוב לכולם.

<רפי אלול: אני מודה שאני רגיל לבוא לבית הזה.

<רפי אלול: הייתי פה הרבה שנים, זה היה בשבילי בית, נכון יהודית?

<יהודית גידלי: בהחלט, ובוועדת חינוך במיוחד.

<רפי אלול: נכון.

<רפי אלול: <קריאה:> כמה שנים היית בכנסת?

<רפי אלול: שמונה שנים.

<רפי אלול: הייתי בלא מעט תפקידים.

<רפי אלול: הקמתי את הוועדה לפניות ציבור, זו הייתה וועדה חדשה, זה היה תקדים בכנסת.

<רפי אלול: אני אומר שאני מאוד מאוד מתרגש היום.

<רפי אלול: א', עשר שנים זה מעשים טובים, אבל אני חייב להגיד, לפעמים חברי כנסת יוצרים משהו שנכנס לדפי ההיסטוריה.

<רפי אלול: פגשתי את חברת הכנסת מירב באירוע, גם כן אירוע התרמה של "קרן אייסף", הייתה לי את הזכות והכבוד להביא אותם לכנסת.

<רפי אלול: הכנסנו אותם בפעם הראשונה לכנסת שיהיו עוזרים פרלמנטרים.

<רפי אלול: באותו ערב סיפרתי לך על "רוח טובה".

<רפי אלול: לזכותה יאמר, היא הרימה את הכפפה, באה לבקר אצלנו ומפה והלאה היא שכנעה את יושב ראש הכנסת.

<רפי אלול: את יצרת תקדים.

<רפי אלול: יצרת תקדים שהוא נכון לחברה הישראלית, יצרת תקדים כי כשאנחנו יושבים היום כאן, אומנם שרון כאן ולא כל הצוות שלנו כאן, חלקם פרוסים בכל הארץ טרוטי עיניים מדבר גדול ונפלא שקורה בארץ.

<רפי אלול: יש מיליון ושלוש אזרחים שנמצאים בכל נקודת יישוב בארץ, פעילים ב-14 אלף פרויקטים.

<רפי אלול: מיליון ושלוש אזרחים זה אומר 20% מתושבי מדינת ישראל, יהודים וערבים, דתיים, חילוניים וחרדים, מכל קצוות האוכלוסייה.

<רפי אלול: הגענו כמעט לכל בית, כל אחד יודע על יום מעשים טובים.

<רפי אלול: אם לא האבא שותף אז הילד שותף, אם לא הילד, הילד בגן ואם לא בבית הספר.

<רפי אלול: בכל מקום אנחנו מביאים בשורה לעשיית הטוב.

<רפי אלול: בשורה שיש אדם לידי והוא בנאדם.

<רפי אלול: אני לא צריך הרבה, למשל לתרום בחיוך, אפשר טפיחה קטנה, אפשר להסתכל מה קורה ברחוב שלנו, איך נראה הרחוב שלנו, אפשר לנקות אותו, איך נראה היער שלנו, איסוף פסולת, לצבוע כבישים.

<רפי אלול: סתם לבוא לבית קשישים ולשמח אותם, או אמנים שיתנדבו ללכת להרקיד ולשמח ניצולי שואה.

<רפי אלול: אגב, שלל רעיונות שבאים מלמטה למעלה, לא תמיד מאתנו.

<רפי אלול: הרבה אנשים באים עם רעיונות מדהימים.

<רפי אלול: יש פה כל כך טוב במדינה הזאת אצל כל כך הרבה אזרחים.

<רפי אלול: אני אומר, יפה שאנחנו עוצרים לרגע.

<רפי אלול: בזכותך אני אומר שגם הבית זה מכיר במהלך היפה הזה.

<רפי אלול: עוצרים לרגע ואומרים: 'יש טוב בחברה הזאת'.

<רפי אלול: לזכותה של שרי אריסון, היא באה ויזמה את הרעיון, היא פנתה אלינו.

<רפי אלול: לפעמים אומרים שבעלי מאה לא כל כך אכפת להם, לה מאוד אכפת, מאוד אכפת לה.

<רפי אלול: היא אתנו בכתף.

<רפי אלול: אנחנו עושים משהו אדיר שעולה לא מעט משאבים, 14 פרויקטים זה לא מעט משאבים להביא לכולם עזרים, מברשות, כלי עבודה ומה לא, זה בארץ.

<רפי אלול: אנחנו נמצאים בישראל הקטנה, אותה בשורה יפה של - - -, שיש יום מעשים טובים.

<רפי אלול: ב-10 באפריל, 70 מדינות בעולם בכל היבשות בעולם, יש מעשים טובים ב-10 באפריל וזה עוד מיליון אנשים שמתנדבים בכל העולם.

<רפי אלול: אני מניח שבשנה הבאה יהיו יותר.

<רפי אלול: ברשותכם, אני אומר, זה שיצרת היום תקדים והבאת את זה לכותלי הבית, שחברי הבית מכירים בזה, קראתי הבוקר בעיתונים איזה דברים הולכים לעשות, חלק מתנדבים באמבולנסים.

<רפי אלול: דיברתי עם חברי כנסת שאומרים שהם הולכים לאיזה מקום, לאיזו שכונה בבית שמש, אחר אמר שהוא בקריות.

<רפי אלול: לא חסר רעיונות.

<רפי אלול: הדבר היפה הוא שיש פה שילוב מדהים, הצבא אתנו, תנועות הנוער אתנו, מבוגרים, קשישים, צעירים, בתי ספר.

<רפי אלול: רק להגיד לך, א', תודה.

<רפי אלול: אני רוצה להגיד תודה לשרון טל שהיא מקסימה, הנשים עושות מהפכה, אין מה להגיד.

<רפי אלול: זה לא פשוט, כי את יודעת, לעשות אירוע כזה ענק עם מיליון ושלוש אנשים כשמזג האוויר פתאום מתחלף וצריך לשנות מקומות והכול, אבל ברוך ה' הכול מסתדר.

<רפי אלול: אני אומר שאולי קר בחוץ, אבל מאוד חם בלב.

<רפי אלול: באמת חם בלב.

<רפי אלול: רק להגיד לכם, כולי נרגש זה אירוע אדיר למדינה הזאת, אבל אני מבקש שמפה והלאה שאולי נעשה את זה יותר ימים בשנה.

<רפי אלול: אפשר בחיוך, באהבה ובתשומת לב לשנות את החברה הזאת.

<רפי אלול: ברשותכם מילה קטנה.

<רפי אלול: לפני כמה שנים במגזר הלא יהודי היה קשה לנו להביא את האנשים להתנדב.

<רפי אלול: התחלנו מהלך.

<רפי אלול: היום אני רוצה להגיד לכם, אין כפר, אין יישוב ערבי או לא יהודי שלא פעיל בתוך יום מעשים טובים.

<רפי אלול: בכל היישובים יש נציגות מדהימה עם פרויקטים מטורפים, עם שלל אנשים, גדולים ומבוגרים, קאדים פעילים שמוסרים מסר של שלום, מסר של אחווה.

<רפי אלול: יכול להיות שמדבר כזה קטן ויפה אפשר ליצור אחווה, אהבה שכל כל חשובים למדינה הזאת.

<רפי אלול: אני מודה לך שאת הרמת את הכפפה, יישר כוח.

<רפי אלול: תודה.

מירב בן ארי: תודה רבה.

מירב בן ארי: חבר הכנסת לשעבר רפי אלול.

מירב בן ארי: חבר הכנסת גנאים, אתה רוצה להתייחס?

מסעוד גנאים: כן.

מסעוד גנאים: אני תחילה מברך את כולם.

מסעוד גנאים: מברך את כל אלה שעוסקים במלאכה הקדושה הזאת.

מסעוד גנאים: .

מסעוד גנאים: לפי דעתי, הנתינה וההתנדבות היא ערך שכולנו רוצים להפנים אותו, אם זה בקרב בני נוער, אם זה בקרב החברה בכלל וגם שזו תהייה דרך להבין את האחר, איך לשתף פעולה אותו במעשים שהם מעשים טובים ולמען הקהילה, למען החברה.

מסעוד גנאים: הדברים האלה, אני לא אגיד חסרים משום שאנחנו תמיד מבקרים את עצמנו.

מסעוד גנאים: משהו אחר, תמיד אנחנו חושבים על החסר ועל השלישי ומאבדים את החיובי שיש בנו, לא חושבים עליו ולא מנצלים אותו.

מסעוד גנאים: הטוב והחיובי הוא הרבה, הוא נמצא שם, אבל אין מי שייתן לו את הדחיפה שבאמת יצא לאור ויהיה באופן פרקטי.

מסעוד גנאים: כפי שאמרת, אני השתתפתי בשנה שעברה בעיר שלי סכנין, היו שם כל מיני תכניות מכל מיני מוסדות ושכונות, עשרות השתתפו.

מסעוד גנאים: אני הייתי אמור להיות שם היום, אבל בגלל כמה דברים שעסוקים פה בכנסת אני לא - - -

<רפי אלול: היום ארוך, אתה יכול בערב להתארח.

מסעוד גנאים: כן, מעשים טובים.

מסעוד גנאים: אני חושב שגם אנחנו חברי הכנסת צריכים לחשוב על העשייה שלנו, לא עשייה כאילו היא פוליטית.

מסעוד גנאים: אנא עארף, מכנית ללא רוח.

מסעוד גנאים: לא, היא עם רוח ועם לב משום שאנחנו גם רוצים לעזור לאנשים לפתור את הבעיות שלהם.

מסעוד גנאים: אני תמיד אומר בחברה שלנו, בעיר שלי אני תמיד אומר שיש לנו ערכים שהם מהמורשת שלנו בין אם זה בדת, מכל מיני דברים שמעודדים לעזרה לאחר.

מסעוד גנאים: יש חבר'ה פה, אני לא יודע אם הם מכירים, יש לנו מסורת של הנביא מוחמד, 'אם אתה מחייך לפניו, תחייך בפני האח שלך או האחר, זה צדקה, זה מעשה טוב'.

מסעוד גנאים: המילה זה מעשה טוב ושלל דברים, אבל לפעמים אנחנו לא מנצלים את זה.

מסעוד גנאים: אנחנו חייבים לנצל את המורשת הזו באמת לעודד לנתינה, התנדבות ועשייה למען האחרים.

מסעוד גנאים: כל הכבוד ותבורכו.

מירב בן ארי: תודה.

מירב בן ארי: אנחנו רוצים לשמוע את חנה ארז ממשרד החינוך.

מירב בן ארי: בבקשה חנה, מפקחת ארצית, מנהל חברה ונוער, נכון.

<חנה ארז: בוקר טוב.

<חנה ארז: אני ממונה על תכנית המעורבות החברתית של משרד החינוך.

<חנה ארז: התכנית קיבלה shift in מאוד רציני בשלוש השנים האחרונות.

<חנה ארז: משרד החינוך משקיע מיליונים בעידוד המעורבות החברתית, הנתינה, ההתנדבות, החסד והצדק.

<חנה ארז: יש תכנית מגן הילדים עד יב' כשכל תלמיד במדינת ישראל מחויב למינימום שעתיים שבועיות של מעשה טוב לטובת אחרים וגם לטובת עצמו במסגרת אותה תכנית.

<חנה ארז: אנחנו מממנים היום תשתיות שהיום מאוד מאוד פעילות ביום המעשים הטובים, שעולות הרבה מאוד כסף שכוללות: רכזי הרשות שמשרד החינוך מממן אותם ברשויות המקומיות, הם נקראים 'מנהלי התנדבות ברשות', היום הם מאוד מאוד פעילים.

<חנה ארז: אני יודעת לפחות לגבי הרבה מאוד מידע שמגיע אלינו בשבוע האחרון לגבי כל מיני מפעלים שנעשים ברשויות מקומיות בהתייחס גם ליום המיוחד הזה, למרות שכל השנה הם פעילים.

<חנה ארז: בכל בית ספר יש לנו היום רכז מעורבות שהתפקיד לאפשר הרבה מאוד פעולות לטובת הקהילה ולטובת החברה.

<חנה ארז: אנחנו מאוד מעודדים את זה.

<חנה ארז: אני חייבת להגיד שבמחקר ראמ"ה (הרשות הארצית למדידה והערכה בחינוך) האחרון שבדק את הנושא בשנה שעברה, אנחנו מקבלים תוצאות מדהימות של מה שקורה בשטח.

<חנה ארז: אני רוצה להגיד לגבי המגזר הערבי, התכנית החדשה של המשרד לפני שלוש שנים נתקלה בהתנגדויות פה בכנסת.

<חנה ארז: אני שמחה להגיד שראמ"ה מספרת לנו שלא רק שזה התקבל באהבה ובשמחה אלא הרבה מאוד דיווחים מבתי ספר במגזר הערבי אומרים שזה הכניס רוח אחרת לבית הספר, ואני מאוד מאושרת על זה.

<חנה ארז: אנחנו מאוד מעודדים את הימים האלה.

<חנה ארז: אני אשמח, חבר הכנסת לשעבר, שכל יום בכל יום של השנה יהיה יום המעשים הטובים.

מירב בן ארי: את יודעת כמה תלמידים מתנדבים, איך זה עובד, אם זה בתוך מסגרת?

מירב בן ארי: אני תכף אדבר עם מועצת התלמידים.

מירב בן ארי: איך זה עובד, זה בתוך מסגרת בית הספר?

<חנה ארז: גם וגם.

<חנה ארז: גני הילדים, זה בדרך כלל מעודד דרך פעילות עם המשפחה לאורך השנה עם הגננת כשהם יוצאים לעשות כל מיני דברים במסגרת הקהילה הקרובה שלהם או במסגרת גן הילדים.

<חנה ארז: בבתי הספר זה נקרא 'תפקיד לכל תלמיד'.

<חנה ארז: בגלל שכבת הגיל והמאפיינים והפעילות בתוך בית הספר לכל ילד יש תפקיד בבית הספר והוא חויב לתרום את זמנו לאותו תפקיד.

<חנה ארז: במסגרת חטיבת הביניים, הפעילות מתמשכת כמו במסגרת בית הספר - - - -

מירב בן ארי: לא.

מירב בן ארי: התכוונתי היום.

<חנה ארז: כן, היום.

מירב בן ארי: זה בא על חשבון בית הספר, או איך זה עובד?

<חנה ארז: זה בא במסגרת בית הספר על חשבון זמן בית הספר.

<חנה ארז: היום בתי הספר יודעים שמשרד החינוך שם את הנושא של המעורבות החברתית במקום ראשון, ושהוא בסיס מאוד מרכזי.

<חנה ארז: בשנה הבאה אתם גם תראו את זה בתבחינים של בית הספר.

<חנה ארז: המדדים שעליהם בתי הספר, אם עד השנה המדדים היו מדדים של הישגים לימודיים, משנה הבאה המעורבות החברתית היא אחד המדדים שנכנסים מאוד מאוד חזק.

<חנה ארז: כל תלמיד בחטיבה העליונה משובץ לאיזו פעילות לאורך השנה במינימום שעתיים שבועיות.

<חנה ארז: זאת אומרת, אם אנחנו מדברים על בערך 350-400 אלף תלמידים כולם שם.

<חנה ארז: היום, במסגרת היום המיוחד הזה, זה סוג של עוד דרייב ועוד קטליזטור לייצר עוד פעולות ספורדיות, אבל מאוד ממוקדות שמחברות הרבה מאוד אוכלוסיות, אני אקרא לזה, לפעולות המוניות.

<חנה ארז: זה קורה בהרבה מאוד מרחבים שלנו.

<חנה ארז: אני לא יודעת להגיד לך כי אנחנו לא מנטרים את זה.

<חנה ארז: אנחנו גם לא חושבים שאנחנו צריכים לנטר את זה משום שאנחנו רואים את התהודה גם בסיפורים שמספרים לנו וגם יוזמות שמגיעות לפתחנו כדי לאפשר אותן, כדי לאשר אותן.

<חנה ארז: כך שאני לא יודעת להגיד לך בניטור בדיוק אחוז הילדים שהיום יהיה פעיל, אבל אני יודעת להגיד לך כל השנה כמה ילדים פעילים.

מירב בן ארי: תודה רבה.

מירב בן ארי: אנחנו יודעים שהנושא של מעורבות חברתית הוא לאט-לאט משתרש באמת כחלק של מה שמעיד על בית הספר מעבר לעניין של הבגרויות.

מירב בן ארי: בבקשה שרון טל מנהלת עמותת רוח טובה.

מירב בן ארי: בואי ספרי לנו קצת על היום, מה הולך להיות אחרי שכבר חודשים אתם מתעסקים בזה.

<שרון טל: כן, שישה חודשי הכנה עם צוות של למעלה מ-50 איש, 14 אלף פרויקטים.

<שרון טל: 9,000 מתוכם הם פרויקטים לוגיסטיים שעזרנו עם ציוד.

<שרון טל: מיליון ושלוש אנשים רשומים אצלנו במערכת ואנחנו יודעים על הרבה יותר- - -

<רפי אלול: הרבה תלמידים לא רשומים אצלנו.

<שרון טל: אפשר לספור אפילו את כמות מוסדות החינוך שלוקחים חלק.

<שרון טל: אין יישוב שבו בתי הספר, גני הילדים לא לוקחים חלק.

<שרון טל: תנועות הנוער, קבוצות צבא -באמת בעשר שנים מאז הקמת 'יום מעשים טובים' זה הפך להיות, אני חושבת אחד הימים הלאומיים באמת חוצה מגזרים היחידים שיש.

<שרון טל: זה יום שאין אוכלוסייה במדינת ישראל שלא מוצאת את עצמה בו.

<שרון טל: אין אחד מאתנו שלא מתחבר לעשייה למען האחר, למען הסביבה, למען הקהילה.

<שרון טל: היום מתקיימים פרויקטים באמת בכל היישובים בארץ, ביישובים בדואים, דרוזים, חילוניים וחרדים, מעבר לקו הירוק, בתוך הקו הירוק, כל מי שרק רצה לקחת חלק עמותת רוח טובה הייתה כדי באמת ללוות אותם לאורך הדבר הזה.

<שרון טל: אני חושבת שזה עונה על צורך מאוד גדול של כולנו פה להתחבר לדברים הטובים, להתחבר האחד לשני, להתחבר לקהילה.

<שרון טל: היום הזה הוא לא יום אחד.

<שרון טל: היום הזה הוא באמת, צריכים לפעמים יום שיא כדי לחגוג את מה שחשוב כל השנה.

<שרון טל: צריכים להכניס אנשים חדשים לתוך המעגל, היום הזה הוא יום שחוגג את מה שקורה בארץ כל השנה.

<שרון טל: מאפשר לאנשים חדשים שטרם נכנסו לתוך מעגלי העשייה להיכנס.

<שרון טל: יש היום 50 אלף עובדים שיוצאים להתנדב במסגרת מקום העבודה שלהם.

<שרון טל: אלפי חברות שהחליטו על חשבון יום העבודה להוציא את העובדים שלהם.

<שרון טל: "רוח טובה" נותנת שירות שנתי.

<שרון טל: "רוח טובה" כל השנה כאן כדי לחבר את מי שרוצה להתנדב עם מקומות התנדבות.

<שרון טל: אנחנו רואים לאורך העשר שנים עלייה מתמדת בכמות הפניות השנתית אלינו.

<שרון טל: נכון לעכשיו אנחנו מטפלים בכ-1,200 פניות של יחידים בחודש, למעלה מ-100 חברות בחודש.

<שרון טל: אלו מספרים שהכפילו את עצמם בשנים האחרונות ואנחנו מקווים שהם רק יכפילו את עצמם.

<שרון טל: היום הזה הוא רק טריגר, הוא רק פעימה למה שאנחנו מקווים שכל הזמן יהיה.

<רפי אלול: אני חייב להוסיף לדברים של שרון, בפעם הראשונה שהתחלנו את המעשים הטובים התחלנו עם 7,000 איש.

<רפי אלול: גם מקומות העבודה לא כל כך אפשרו לאנשים.

<רפי אלול: היום יש 1,500 מקומות עבודה: מפעלים, בנקים, מוסדות פיננסים, "אוסם" ו-"תנובה", אין חברה גדולה שלא מוציאה את העובדים שלה החוצה לעבוד.

<רפי אלול: 1,500 מפעלים זה משמעותי.

<רפי אלול: אני אומר, גם זה המקום לקרוא לעוד מקומות עבודה.

<רפי אלול: רבותיי, אני מדבר עם אנשים אחר כך, שרון באה איתי ללא מעט מקומות, הם אומרים לנו: 'יותר ממה שנתנו קיבלנו' העובדים חוזרים בחזרה עם חוויות של רצון טוב, פתאום מגלים בקהילה שלהם דברים שלא ידעו קודם.

<רפי אלול: זה נותן אבוקת אור נוספת לאותם אנשים.

מירב בן ארי: רציתי אולי שתתני שתי דוגמאות של פעילות שיש היום, שונה אחת מהשנייה.

מירב בן ארי: סתם פעילות.

<שרון טל: אני בוועדת חינוך ולכן אני אתמקד בדברים חינוכיים.

<שרון טל: אולי עינת תספר על פרויקט "יוצרים שיוני" שהוא פרויקט עולמי שאנחנו מכניסים לבתי ספר ביום מעשים טובים, שעוזר לתת להם כלים להסתכל על העולם שלהם, להגיד מה מפריע להם לעשות שינוי לטובה.

<שרון טל: השבוע מתקיים השיא של הפרויקטים אם זו תכנית שבניינו ביחד עם מכון מרחבים, תכנית לגני ילדים של חלונות פעילות סביב הנושא של הכר את האחר.

<שרון טל: היום ביום מעשים טובים מתקיימת פעילות שיא.

<שרון טל: אם זה אלפי גנים שעושים פעילות שיא של זה"ב בגן, זה זהירות בדרכים שרץ בתוך מערכת החינוך.

<שרון טל: חברות באמת משתלבות במגוון דרכים.

<שרון טל: מה שאת הולכת היום עם השר ליצמן זה עם עובדים במגוון תעשיות: מהנדסים, מתכנתים, מעצבי מוצר, למעלה מ-100 אנשים מתחומים שונים שנפגשים ביחד כדי לתת פתרון ממשי.

<שרון טל: בסוף ה-12 שעות של היום יהיה פתרון ממשי לבנאדם עם צרכים מיוחדים, המזרון שעוזר לו לעמוד, שיתקפל בסוף היום כדי שיוכל להכניס אותו לאוטו, פתרון ממשי.

<שרון טל: זה הולך לקרות ביום מעשים טובים.

<שרון טל: כמובן שנצבעים מוסדות רווחה וגינות קהילתיות והפינג פורים בדגש על נושא המחזור.

<שרון טל: הרבה מאוד דרכים, כל אחד יכול למצוא את הדרך שלו.

<שרון טל: יש גם אירועי שיא, למי שלא הספיק להירשם יש אירועי שיא שאנשים שיכולים לבוא ועל הדרך לתרום דם, לחתום על כרטיס "אדי", להסתפר ולתרום את השיער לעמותת פל"א (פאה לכל אישה)– הרבה מאוד דרכים.

מירב בן ארי: תודה רבה שרון.

מירב בן ארי: משרד הביטחון מרינה פלג מחיל החינוך בבקשה.

מירב בן ארי: תתקרבי למיקרופון כדי שנשמע.

מירב בן ארי: ספרי לנו על המעורבות של הצבא.

<מרינה פלג: צה"ל, כמובן כצבא העם רואה בזה חשיבות מדהימה לאורך כל השנה.

<מרינה פלג: יש לנו הנחיה שנקראת 'פעילות צבא קהילה' שיתוף פעולה צבא קהילה.

<מרינה פלג: חיילי צה"ל, מפקיד צה"ל, תמיד זה קורה, כאשר מפקדים שותפים לפעילות יחד עם חיילים, זה אף פעם לא חיילים בלבד.

<מרינה פלג: מקיימים פעילויות במהלך כל השנה.

<מרינה פלג: אנחנו מעודדים את זה כי ברור לנו שזה גורם לסולידריות בתוך היחידה, זה גורם ללכידות חברתית בתוך יחידות צה"ל.

<מרינה פלג: יש לנו כמובן מגוון של חיילים ממגוון מאוד גדול של אוכלוסיות.

<מרינה פלג: במהלך כל השנה אנחנו מעודדים פעילות שהיא לאו דווקא חד-פעמית, אלא ארוכת טווח.

<מרינה פלג: זה תהליך חינוכי, תהליך מעמיק בין חייל לאותו אזרח שהם פוגשים.

<מרינה פלג: לכבוד יום מעשים טובים קצין חינוך ראשי הוציא קול קורא שמעודד את מפקדי וחיילי צה"ל להשתתף יותר ביום מעשים טובים, כולל הרחבה של הפקודה.

<מרינה פלג: במהלך השנה יש מספר פעילויות מוגדרות שאנחנו לא מעודדים לאור שיקולים בטיחותיים ביטחוניים, הרחבנו משמעותית ביום מעשים טובים את האופציות לפעילויות.

<מרינה פלג: אפשר לתת כמה דוגמאות שהן רלוונטיות לכל השנה וגם היום.

<מרינה פלג: היום שותפות מאות יחידות בסדרי גודל שונים בין אם זה בפעילות עם ניצולי שואה, אם זה גני ילדים, אם זה בתי ספר, יש לזה ערך מוסף של הכנה לצה"ל ועידוד לשירות משמעותי, אם זה בתי תמחוי, בתי אבות, ילדים עם מוגבלויות שונות, בתי חולים.

<מרינה פלג: באמת מגוון עצום של אוכלוסיות שחיילי צה"ל יפגשו.

<מרינה פלג: הרווח הגדול מבחינתנו הוא רווח של החיילים, מי שמשתתף.

<מרינה פלג: כמו שאמרת ככה קודם, הרווח הוא של מי שלוקח חלק בפעילות.

<מרינה פלג: אנחנו לגמרי מעודדים, אנחנו חלק מזה.

<מרינה פלג: זו פקודה שבמהלך השנה כל יחידה מחויבת אחת לחודש לפחות לקיים פעילות בקהילה.

<מרינה פלג: יום מעשים טובים, אנחנו לא מחייבים, אבל זה קורה מעצמו.

<מרינה פלג: זהו, אני שמחה להיות פה בתור הנציגה, אני שמחה שאנחנו חלק בתוך המפעל החינוכי הערכי האדיר זה ונמשיך להיות חלק מזה.

<רפי אלול: ברשותכם, מאחר ואני מכיר קצת את הכללים כאן בכנסת, אני הייתי שמח, קודם אני מודה לך על הדברים, אבל הייתי מאוד שמח אם הרמטכ"ל - - -

מירב בן ארי: אגב, הוא נמצא פה בוועדת חוץ וביטחון.

<רפי אלול: אני אקפוץ להגיד לו שלום.

<רפי אלול: שירתנו ביחד - - -

מירב בן ארי: ממש פה לא רחוק.

<רפי אלול: אם הרמטכ"ל היה נותן תשומת לב, איזו אמירה שלו ביום מעשים טובים.

<רפי אלול: אני אגיד למה, כי בדרך כלל בצבא זה 'אחריי'.

<רפי אלול: כשרמטכ"ל אומר מילה ביום מעשים טובים זה גם נותן לנו הכנה לשנה הבא שמפקדים וכל האחרים, כי לנו חשוב שהצבא יהיה מעורב.

<רפי אלול: אין לכם מושג מה זה נותן, כי החיילים, יש לנו הרבה ניסיון עם זה והם באים אחר כך לטפל בשכונה.

<רפי אלול: זה מדהים.

<רפי אלול: עכשיו שיקמנו שכונה בירושלים עם הרבה חיילים, הם באים לטפל באותה גינה גם אחרי השחרור, זה מדהים וזה היתרון.

<שרון טל: גם מהצד השני שהאוכלוסיות רואות חיילים שמגיעים - - -

<רפי אלול: עם המדים, זה משהו אדיר.

<שרון טל: זה מרכך את - - -

<מרינה פלג: לגמרי, כי זה חלק מצבא העם.

<מרינה פלג: יצאה אמירה שזה צריך להיות ראשי.

מירב בן ארי: תודה רבה.

מירב בן ארי: איתי שובל מועצת התלמידים והנוער הארצית.

מירב בן ארי: בוקר טוב איתי.

<איתי שובל: בוקר טוב.

<איתי שובל: אני כמובן מברך על היום הזה.

<איתי שובל: מועצת התלמידים והנוער הארצית רואה ביום זה איזה יום שיא של עשייה חברתית כמובן.

<איתי שובל: כחלק מהיום הזה אנחנו גם מצטרפים לעמותת רוח טובה בארגון פעילויות בכל הארץ.

<איתי שובל: מעל 36 אלף נציגים של הנוער מסתובבים כל יום למענם ופועלים, במיוחד היום ביום מעשים טובים, בשביל החברה כולה ולא רק בשביל הנוער.

<איתי שובל: אני שמח לראות את האחוזים שעלו בצורה משמעותית מאוד בהתנדבות של בני הנוער גם ביום הזה וגם במהלך כל השנה.

<איתי שובל: תודה גם לחנה על זה ועל כל מה שהם עושים במנהל.

<איתי שובל: חוץ מזה, אני כמובן קורא, האמת לכם ובמיוחד לכם וכולנו כאן, לעזור לבני הנוער להתנדב יותר כל יום בשביל הקהילה שלנו.

<איתי שובל: תודה רבה.

מירב בן ארי: תודה רבה.

מירב בן ארי: מוחמד קרמאן בבקשה, תציג את עצמך.

<מוחמד קרמאן: שלום רב, שלום לכולכם.

<מוחמד קרמאן: אני מוחמד קראמן נציג עמותת גיל החרוצים הממוקמת באום אל פאחם.

<מוחמד קרמאן: אנחנו משלבים לימודים עם חינוך.

<מוחמד קרמאן: אנחנו עובדים על פרויקט שנקרא 'ערך אדם' בערבית 'מסר אין סאם'.

<מוחמד קרמאן: הפרויקט הזה בנוי על יישום ערכים, לא רק ללמד את הערכים.

<מוחמד קרמאן: אנחנו מעניקים את הערכים האלה דרך סרטי ווידאו לפי גילאים, הם מיישמים את זה בקהילה.

<מוחמד קרמאן: המשמעות היא שבונים גיל מנהיג לעתיד זוהר יותר, גיל שמפנים מה זה ערכים, מה זו אלימות, איך מתמודדים ואיך פותרים את כל הבעיות מול הצד האחר.

<מוחמד קרמאן: אנחנו גם מוציאים אותם להתנדבות בכל מיני מוסדות ציבוריים כמו קופות חולים, כמו בית הקשיש.

<מוחמד קרמאן: לכבוד יום המעשים הטובים כל המתנדבים שלנו נמצאים בעיר, הם בבתי ספר, הם מלווים ציירים, מציירים ציורים נגד אלימות, בשיתוף עם עמותת רוח טובה בונים גינות.

<מוחמד קרמאן: המיוחד, הם לקחו חלק מההנהגה, הם מנהיגים תלמידים ביום המעשים הטובים להתנדב בכל מיני מקומות.

<מוחמד קרמאן: אנחנו רואים שינוי התנהגותי.

<מוחמד קרמאן: אם אנחנו מנסים להתערב בתוך בית הספר, תוך הבית לברר האם היה שינוי בהתנהגות, לשמחתנו זה שינוי אדיר לטובת עתיד טוב יותר.

מירב בן ארי: תודה רבה מחמוד.

מירב בן ארי: עסאף בדר יושב ראש וועד הורים חורפיש בבקשה.

<עסאף בדר: בוקר טוב לכולם.

<עסאף בדר: אני עסאף בדר יושב ראש וועד הורים חורפיש ואני גם חבר בוועד היישובי הארצי.

<עסאף בדר: אני נציג של הפורום.

<עסאף בדר: קודם כל אני מברך על היום הזה ועל הדיון הזה בסוגיית מעשים טובים.

<עסאף בדר: בבוקר קראתי משפט יפה של אלברט איינשטיין שאומר: 'התלמידים שלנו בבית הספר כשהם מסיימים כמעט לא זוכרים כלום, אבל דבר אחד נשאר איתם וזה הערכים'.

<עסאף בדר: מעשים טובים קשור לערך עליון מבחינתנו כהורים, מאחר וזה ממשיך עם התלמיד גם בהמשך כאזרח וגם כחלק מהחברה במדינה.

<עסאף בדר: אנחנו כהורים תומכים בהשרשה והעמקת הערך העליון הזה שבסוף יוביל לאזרח טוב, לחברה טובה, חברה תקינה ושבסוף כל המדינה תהנה מזה.

<עסאף בדר: מה שאמרה פה נציגת משרד החינוך שהתלמידים והילדים שלנו משפיעים שעתיים בשבוע, יבורכו על הצעד הזה.

<עסאף בדר: במידה וירצו להרחיב, במיוחד מבחינת כמות השעות, מבחינת מסגרת הזמן כל שנה מההתחלה, הכי חשוב בסוגיה הזאת היא סוגיית הבקרה.

<עסאף בדר: בקרה לגבי התרומה למען החברה, למען הזולת כדי שנוכל להעמיק את התרומה של אותו תלמיד בצורה חיובית ולהרים אותה כמה שיותר, שנמצא את מקסימום התרומה.

<עסאף בדר: כמו שציינתי והזכרתי, בסוף נוכל לבנות חברה יותר תקינה.

<עסאף בדר: כמו שהזכירה חברתי קצינת חינוך בסוגיית מעורבות של חיילי צה"ל, כולנו יודעים שצבא בונה עם ועם בונה צבא והם גם חלק מכור ההיתוך במדינה.

<עסאף בדר: אנחנו נשמח לשתף פעולה בנושא.

<עסאף בדר: את יושב ראש הוועדה לא ראיתי כאן, את חבר הכנסת - - -

מירב בן ארי: אני מחליפה אותו.

<עסאף בדר: יפה.

<עסאף בדר: אני אנצל את ההזדמנות הזאת לבקש להזמין את הוועדה להגיע ליישובים של המגזר בפריפריה הרחוקה על מנת לעקוב, לחוש את הסוגיה החינוכית במגזר שלנו שהוא בכפרים מרוחקים, בשלושה מישורים לפחות: תשתיות, תכני חינוך ובסוף מימוש הביצוע מול הרשויות.

<עסאף בדר: יש חלק מהן שכן נותן כתף וחלק לא נותן כתף והכל מתמהמה בתוך השוטף שלהם - - -

מירב בן ארי: אני אעביר לו את הדרישה.

<עסאף בדר: חשוב מאוד כי בסוף הכול מוביל לדבר אחד, אנחנו חלק מהמדינה וכולנו צריכים להיות אזרחים טובים.

<עסאף בדר: איפה שאפשר לשים את האצבע שנוכל לעזור לקדם.

<עסאף בדר: תודה לכם ושיהיה בהצלחה לכולם.

מירב בן ארי: תודה רבה.

מירב בן ארי: עורך דין רויטל לין כהן, לא נמצאת.

מירב בן ארי: נמרוד דותן, מנהל חינוכי של עמותת חינוך לפסגות.

מירב בן ארי: בבקשה.

<נמרוד דותן: נכון.

<נמרוד דותן: קודם כל תודה על כינוס של היום.

<נמרוד דותן: אני חושב שזו אמירה משמעותית של הכנסת להגיד מה הדברים החשובים, אני חושב, שבמסגרת עשור ליום מעשים טובים ש"רוח טובה" מובילה.

<נמרוד דותן: במסגרת השותפות שלנו לאורך השנים יזמו החניכים שלנו, זה חינוך לפסגות, עמותה שפועלת ב- 38 מרכזי מצוינות בפריפריה החברתית והגאוגרפית ברחבי ישראל.

<נמרוד דותן: מתוך מטרה לתת הזדמנות לכל ילד ולצמצם פערים חברתיים הילדים המקסימים באמת יצאו במסגרת יום המעשים הכללי, יום מעשים טובים בילדים, וקראו לכל ילד ולכל ילדה בעצם לעשות מעשה טוב גם בתור ילדים.

<נמרוד דותן: כלומר, גם מבוגרים יעשו וגם אנחנו נעשה.

<נמרוד דותן: ביחד איתם עשינו סרטון שבעצם לא צריך להיות גיבורי על כדי לעשות מעשה.

<נמרוד דותן: היום אלפי חניכי "חינוך לפסגות" במסגרת היום יוצאים להתנדב.

<נמרוד דותן: רוב הפעילויות, שאלת קודם במה הם מתמקדים, רוב הילדים בחרו לעשות בסוף פעילות עם ילדים אחרים.

<נמרוד דותן: ללכת לפעילות עם עמותת "אקים" ולעשות פעילות משותפת, לעשות פעילות ביחד עם "חניכי כנפיים של קרמבו" ולעשות ביחד איתם פעילות נוספת.

<נמרוד דותן: בעצם אנחנו מרווחים פה שתי מטרות בהזדמנות אחת.

<נמרוד דותן: יש ילדים אחרים שבחרו ללכת דווקא לקצה השני של הסקלה, ללכת לעשות פעילות עם אזרחים וותיקים.

<נמרוד דותן: בלוד יש לנו חבר'ה שהולכים להיפגש עם וותיקי העיר ולעשות איתם פעילות משותפת, באמת מתוך תפיסת עולם שאומרת שאנחנו כפופים לתכנית עם מצוינות, אז עובדים על שני צירים כל הזמן.

<נמרוד דותן: פעם אחת על הציר של המצוינות האישית, 'אני עובד על עצמי'.

<נמרוד דותן: פעם שנייה, המצוינות האנושית ואיך בעצם אני כל הזמן מחזיר לקהילה.

<נמרוד דותן: כמו שחנה ממשרד החינוך ציינה, גם אצלנו הילדים מכיתה ג' מתחילים בתרומה ועשייה חברתית מהמקום של 'לא רק אני כאן', אלא בעצם אני נמצא בתוך חברה, בתוך מסגרת.

<נמרוד דותן: זהו.

<נמרוד דותן: ברגעים אלו ממש אנחנו פותחים את יום המסחר בבורסה עם הרבה מאוד שותפים עסקיים ועם "רוח טובה" להגיד שהעשייה הזאת היא לא רק עשייה חינוכית, היא חייבת להיות עטופה בכל הממדים.

<נמרוד דותן: הילדים שלנו אפילו נפגשו השבוע עם אשת הנשיא והרימו קמפיין, היא ביחד עם הילדים, בסיפורים לילדי ישראל לצאת ולתת.

<נמרוד דותן: תודה.

מירב בן ארי: תודה רבה.

מירב בן ארי: אסתר הלפרין בבקשה מנכ"לית מכון מרחבים.

<אסתר הלפרין: ממש בקצרה.

<אסתר הלפרין: אני חושבת שזה יום נפלא ומרגש.

<אסתר הלפרין: קצת על מכון מרחבים.

<אסתר הלפרין: אנחנו עוסקים בסיוע לאזרחים ואזרחיות צעירים מרקעים שונים להכיר את האחר, להעריך שונות ולקדם חברה הוגנת יותר.

<אסתר הלפרין: אנחנו עובדים במערכת החינוך עם מורים ומורות וגננות שעובדים עם התלמידים שלהם וגם בחברה האזרחית.

<אסתר הלפרין: היום הזה הוא יום נפלא בעיניי משום שהפער בין מה שקורה בשטח בכל ימות השנה לבין האווירה הציבורית הוא כל כך גדול, בשטח קורים דברים נפלאים כל השנה.

<אסתר הלפרין: 80%-90% מאזרחי המדינה, אזרחי ואזרחי המדינה, רוצים לחיות כאן טוב, חיים בסולידריות ושיתוף.

<אסתר הלפרין: באמת אנחנו רואים את זה הרבה בארגוני החברה האזרחית וזה לא נשמע למעלה, זה לא עולה למעלה, זה לא צף, זה לא נראה.

<אסתר הלפרין: הנראות הזאת היא מאוד מאוד משמעותית.

<אסתר הלפרין: כן, אני חושבת שהסימון של זה ביום אחד והציון של זה נותן לנו הזדמנות להרגיש קצת חלק מטוב משותף.

<אסתר הלפרין: אני אתן רק שתי דוגמאות קטנות שאנחנו עושים, פעילויות שמתקיימות ביום הזה בשותפות עמותת רוח טובה שאנחנו שותפים שלה.

<אסתר הלפרין: "בואו נשנה ביחד" זו אותה חוברת שפיתחנו ביחד לגנים, לגננות שתעשנה פעילויות בגנים במהלך כל השנה.

<אסתר הלפרין: ביום הזה אלו פעילויות שיא, לא בהכרח חייב להסתיים.

<אסתר הלפרין: הדגש הוא על ההכרות עם האחר ולהכיר שונות שיש בסביבת הגן.

<אסתר הלפרין: בעיקר לגדל את הילדים שנמצאים בגן הילדים מכל המגזרים, גם החברה הערבית, גם חילוניים ודתיים, וותיקים ועולים, צבע עור שונה, מוגבלות ולא מוגבלות – לא לפחד משונות ולחוות מפגש עם שונות ורב-גונית שיש בסביבתם.

<אסתר הלפרין: זה יכול להיות אבא גבוה מאוד שיבוא ביום מעשים טובים למפגש בגן, או נציג של עמותה שמקדמת את נושא ליקויי הראיה וכו' וכו'.

<אסתר הלפרין: הילדים חווים, גם ביניהם, זה יכול להיות מפגש עם גן שכן.

<אסתר הלפרין: הפעילויות האלה מתקיימות ביום הזה, אבל כל השנה יש פעילויות שהגננת מובילה.

<אסתר הלפרין: נוסף אנחנו שותפים יחד עם עמותת "רוח טובה" למיזם גדול ומשמעותי "יום מעשים טובים כולאננה" שמטרתו לקדם לכידות חברתית.

<אסתר הלפרין: זה מנוהל על ידי "רוח טובה", אנחנו שותפים, צנועים בסיפור הזה באמצעות עבודה עם ארגוני חברה אזרחית שעובדים לעשות שינוי חברתי בקרב קהילות שונות.

<אסתר הלפרין: במיזם הזה עמותות שונות או ארגונים שונים עושים פרויקטים משותפים וגם עושים מפגש עם האחר באמצעות הפרויקטים המשותפים.

<אסתר הלפרין: היום למשל יש שתי עמותות, אחת שעובדת עם בני מהגרים ביגאל לוינסקי בתל אביב, מבקשי מקלט, ועמותה שנייה שעובדת לקידום ילדים מהאזור, וותיקים בני וותיקים, באמצעות כדורגל וקידום הישגים וכו'.

<אסתר הלפרין: הם עושים משחק כדורגל משותף, אבל הם עושים גם תהליך גם לפני וגם אחרי.

<אסתר הלפרין: יש עוד הרבה דוגמאות למפגשים המקסימים האלה.

<אסתר הלפרין: תודה.

מירב בן ארי: מקסים.

מירב בן ארי: לילי הלפרין איננה.

מירב בן ארי: רות סובל כאן - - -

<שרון טל: היא כנראה לא כאן, אני רק אציג בשמה.

<שרון טל: רותי מייסדת את עמותת "מלאכי יום הולדת".

<שרון טל: רותי בפרויקט ימי הולדת, מקיימים למעלה מ-280, אני חושבת, ימי הולדת לילדים מיעוטי יכולת מתוך חשבה שילד צריך להיות מלך ליום אחד.

<שרון טל: הם עורכים לאורך השבוע הזה 280 ימי הולדת ברחבי הארץ ולכן היא לא כאן.

מירב בן ארי: נכון, יפה.

מירב בן ארי: מתנועת הצופים יש לי כאן את כרמל, דניאל, תני רק את השם.

מירב בן ארי: כרמל מרגלית, מרכזת בוגרת תנועת הצופים.

מירב בן ארי: בואי ספרי לנו גם על המעורבות שלכם.

<כרמל מרגלית: קודם כל, אני מרכזת שבט דן בסביון.

<כרמל מרגלית: אנחנו משתפים פעולה.

<כרמל מרגלית: היום בעיקר בגדול, תנועת הצופים והשבט שלנו בעיקר פרוסים במהלך כל הפעילות שלנו.

<כרמל מרגלית: במהלך כל השנה משלבים.

<כרמל מרגלית: אנחנו חיים ביישוב שמאוד קל להישאר בו ואנחנו מאוד דואגים להוציא אותם החוצה וכמה שיותר לשלב אותם.

<כרמל מרגלית: לדוגמה, היום כל שכבת גיל אורזת מארזי מזון, משלוחי מנות.

<כרמל מרגלית: כל שכבה למקומות שונים - - -

מירב בן ארי: שהם תרמו גם את המוצרים של משלוחי המנות?

<כרמל מרגלית: כן, תרמו את המוצרים.

<כרמל מרגלית: כיתות ה' לדוגמה שולחים את זה לגני ילדים של פליטים בדרום תל אביב.

<כרמל מרגלית: כיתות ז' שולחים לחיילים, יש הרבה פעילות כזאת.

<כרמל מרגלית: ביום שבת האחרון לקחנו את כיתות יא' שלנו לשפץ גן ילדים של פליטים, ממש בשוק התקווה בשכונת התקווה.

<כרמל מרגלית: זה פרויקט ממש, ממש מדהים שגם כיף לראות כשאתה רק נותן את הבמה ואת המקום אנשים ישר קפצו על זה, בעיקר הנוער שלי, הילדים שאני עובדת איתם.

<כרמל מרגלית: זה מרגש לראות את רמת ההירתמות ושגם ההורים מסביב בכל הפעילות הזאת.

<כרמל מרגלית: אנחנו מאוד מאמינים בזה ומעודדים את זה ושכל העין טובה זה חלק מזה.

מירב בן ארי: תודה רבה.

מירב בן ארי: אני אתן עוד התייחסות.

מירב בן ארי: עדי מרשת אורט בבקשה.

מירב בן ארי: עדי, שם משפחה.

<עדי פורגאנג: עדי פורגאנג.

<עדי פורגאנג: קודם כל תודה על ההזמנה.

<עדי פורגאנג: אני שמח לספר שני סיפורים שקורים ברגעים אלה וגם להציע איזו הצעה כדי שתהייה איזו דילמה פה על השולחן הטוב הזה.

<עדי פורגאנג: אנחנו ברשת אורט שותפים כמובן למנהל חברה ונוער ועושים באמת פעילויות ערכיות כל השנה.

<עדי פורגאנג: למרות שרשת אורט נתפסת כמדעית טכנולוגית החינוך הערכי מוביל וערכי וכל השנה יש פעילויות רבות - - -

<חנה ארז: צריך להדגיש שרשת אורט משקיעה הרבה מאוד כסף לנושא הזה ברשת אורט ושהם מגויסים לזה ועושים.

<חנה ארז: היום רשת אורט היא אות ומופת להרבה מאוד רשתות.

מירב בן ארי: יפה.

מירב בן ארי: בבקשה עדי.

<עדי ברכה שפירא: אחד הדברים היפים בעיניי שקורים היום, הרבה פרויקטים שנמשכים כל השנה בעצם נעזרים במיתוג של יום מעשים טובים של איזו פעילות שיא.

<עדי ברכה שפירא: ב-25 בתי ספר שלנו בארץ יש היום פעילות עם ניצולי שואה שלילדים מתנדבים איתם באופן קבוע, מלמדים אותם מחשבים כל השנה והיום עושים משהו ביחד.

<עדי ברכה שפירא: זאת אומרת, ניצולי השואה יחד עם התלמידים עושים פעילות התנדבות עבור מישהו אחר.

<עדי ברכה שפירא: לכאורה זה היה יכול להיות בכל יום בשנה.

<עדי ברכה שפירא: כלומר, אין משמעות לתאריך הזה, אבל אני חושב שהשינוי המרכזי או התוספת המרכזית למשרד החינוך ובכלל לנו, מה שעשה יום מעשים טובים זה המיתוג של הנתינה בתאריך אחד כשכולם מתגייסים אליו, כולם יכולים לדבר עליו ולחשוב עליו יחד, להתמקד אליו במהלך שנת הלימודים המאוד עמוסה – זה כוח משמעותי עבורנו לעשות המון המון דברים, אבל באמת לקחת את כל מה שעושים כל השנה ולעשות משהו מיוחד ביום הזה.

<עדי ברכה שפירא: הסיפור השני שלדעתי הוא הדוגמה הכי מרגשת.

<עדי ברכה שפירא: באורט בערד, תלמידה באחת מכיתות יא' חלתה בסרטן לפני כמה חודשים ובעצם לא מגיעה לבית הספר זמן די ארוך.

<עדי ברכה שפירא: התלמידים כל הזמן באיזה קשר אתה, אבל היום הם מקדישים את יום מעשים טובים לה, הם קוראים לו יום המעשים הטובים של לוסי.

<עדי ברכה שפירא: בעצם כל הכיתה שלה דואגת לעשות לה יום שכולו טוב.

<עדי ברכה שפירא: הם גייסו את הקהילה והולכים לעשות הגשת חלומות סביב היום הזה.

<עדי ברכה שפירא: זה מדהים איך כולם, גם בערד שזו עיר ככה קהילתית, מתגייסים בעיר שלהם.

<עדי ברכה שפירא: עוזר להם שיש איזה מיתוג והתקשורת מגויסת.

<עדי ברכה שפירא: ההצעה, אני חושב שהגענו אחרי 10 שנים למצב שיש כוח עצום למותג שנקרא 'יום מעשים טובים'.

<עדי ברכה שפירא: הוא עושה שינוי יום יום וכולנו פה עסוקים בהמון דברים.

<עדי ברכה שפירא: אנחנו חושב שאנחנו בחברה הישראלית עסוקים בהמון דילמות כל יום.

<עדי ברכה שפירא: אם הוא חל כל שנה אז אולי להצביע על איזה נושא מרכזי שבו יהיו מעשים טובים, ימליץ, יתמקד, יעלה למודעות את הנושא הזה, זה משהו שבאמת יכול לקדם את התחום הזה.

<עדי ברכה שפירא: אתן דוגמה, היום כולנו עסוקים בעניין של חיבור בחברה הישראלית בין בפריפריה, בין תרבות וכדומה.

<עדי ברכה שפירא: אם היינו אומרים שיום מעשים טובים השנה, למשל, מתמקד היינו נעזרים בתקשורת ביום הזה גם לעלות, מעבר לסיפורים האישיים שכולנו אוהבים, איזה נושא מסוים לדבר עליו ולעלות אותו למודעות.

<עדי ברכה שפירא: בעיניי כל עולם של ניצולי שואה הוא משמעותי, אין לנו עוד הרבה שנים.

<שרון טל: רק להגיד שזה - - -

מירב בן ארי: שנייה.

מירב בן ארי: רק תגידי משפט אחרון ותסכמי כי אנחנו צריכים בעוד 4 דקות לסיים.

מירב בן ארי: אליאב יושב ראש מועצת התלמידים גם כאן, הוא ייצג אותך יפה, אבל אם תרצה להוסיף ניתן לך גם.

מירב בן ארי: כן שרון.

<שרון טל: רק להגיד שזו התלבטות שקיימת אצלנו כל הזמן - - -

מירב בן ארי: כן, זה נושא - - -

<שרון טל: שזה נושא על, לבין לתת לכל אחד למצוא את הנושא שהוא מתחבר אליו.

<שרון טל: יש יישובים, למשל הרצליה, בסימן 'הרצליה זוכרת היום', כל הפעילויות ברחבי העיר למען ניצולי השואה.

<שרון טל: יש משהו בזה שאולי עלול להדיר חלק מהקבוצות ולכן אנחנו אומרים: 'תעשו את מה שחשוב ליישוב שלכם', אבל אנחנו בהחלט ניקח את זה בחשבון.

<שרון טל: סולידריות באופן כללי זה- - -

<עדי פורגאנג: בדיוק זה, אם יש קבוצה שסולידריות מדירה אותה - -

מירב בן ארי: החבר'ה שיושבים כאן, אתם רוצים להתייחס?

מירב בן ארי: אתם יושבים נורא יפה כל הדיון.

<בני ג'אג'אטי: נראה לי שאיתי כבר אמר - - -

מירב בן ארי: איך קוראים לך?

<בני ג'אג'אטי: בני ג'אג'אטי נציג מועצת התלמידים הארצית.

מירב בן ארי: בוא, ניתן לך דקה, ישבת כל כך יפה.

מירב בן ארי: אליאב יסכים, נכון?

<אליאב בטיטו: בהחלט.

<בני ג'אג'אטי: קודם כל, במסגרת ההתנדבות שלנו במועצת התלמידים הנוער הארצית, אנחנו קוראים לכל בני הנוער לקום ובאמת לצאת מהבית ולהתנדב, להתנתק קצת מהעולם הווירטואלי.

<בני ג'אג'אטי: במסגרת בתי הספר אנחנו יחד עם כל מועצות התלמידים בבית הספר וברשויות שגם הם יצאו ומעודדים כמה שיותר.

מירב בן ארי: תודה רבה.

מירב בן ארי: תציגי את עצמך.

<עינת שכטמן: שמי עינת שכטמן, אני בעצם מרכזת את נושא החינוך ומנהלת את תכנית "יוצרים שינוי" בעמותת רוח טובה.

<עינת שכטמן: עמותת רוח טובה לפני כחמש-שנים גם הגיע למסקנה שמעבר לזה שיש צורך ביום אחד יש בעיקר צורך במערכת החינוך להכניס משהו תהליכי יותר, למסגר את זה בצורה קצת יותר פורמלית.

<עינת שכטמן: חברנו לתכנית בינלאומית ששותפים לה היום עוד הרבה מדינות בעולם, בעצם היא נותנת ומשאירה את הכלים בילדים איך ליצור שינוי בעולמם.

<עינת שכטמן: זה יכול להיות בכל מיני תחומים, ושנותנת להם באמת את הכלים לחשוב גם מה מפריע להם להסתכל בעולם שלהם באמפתיה ובביקורתיות כאחת, ואז לתת לזה מענה בצורת פרויקטים.

<עינת שכטמן: השיא הוא באמת סביב יום מעשים טובים.

<עינת שכטמן: אחר כך יש לנו נציגות בעולם, הכול גם מאוד מתועד ומצולם.

<עינת שכטמן: זו תכנית מבית "רוח טובה" שבאמת מקיפה ויותר מעמיקה את נושא העשייה הקהילתית והחברתית בתוך מערכת החינוך.

מירב בן ארי: תודה רבה.

מירב בן ארי: בבקשה חבר הכנסת לשעבר רפי אלול מילה לסיכום.

<רפי אלול: צריך להגיד, א', אני כל כך מודה לדיון היפה הזה - - -

מירב בן ארי: נכון, דיון מקסים.

<רפי אלול: אני אומר לכם, זה שעה של כיף ונחת רוח.

<רפי אלול: אינשאללה נצליח להביא את זה הלאה, אבל יש לי שני מסרים אם אפשר.

<רפי אלול: אני הייתי שמח שאם מראש יהיה יום קבוע כזה ונרשום אותו בכל לוחות השנה של כולנו ואז תמיד יהיה לכולנו אותו יום.

<רפי אלול: באמת צריך לרכז מאמץ לאותו יום, שזה עושה מחשבה של מה עושים וכל אחד בא עם רעיונות.

<רפי אלול: זה אחת.

<רפי אלול: שתיים, אני רוצה אולי להציע משהו לחברי הכנסת, משהו שעשיתי אותו ואולי נלמד מזה.

<רפי אלול: כשאני הייתי חבר כנסת, כיושב ראש הלובי החברתי הייתי פעם בחודש, כל יום ראשון הראשון בחודש מתנדב במקום אחר בארץ.

<רפי אלול: במפעל, הייתי בא בשמונה בבוקר כמו כל העובדים, יושב איתם כל היום, אוכל איתם צהריים, שומע מהם .

<רפי אלול: אגב, את רוב הרעיונות שלי לחקיקה קיבלתי מהם.

<רפי אלול: אני אומר, זה יום אחד שאתה יודע שהוא יום אחד בחודש, נכון שזה משימה, אבל תאמינו לי, אתה לומד כל כך הרבה.

<רפי אלול: אני אומר לכל חבר כנסת, אבל גם לכל אחד מאתנו, יום אחד בחודש עוצרים, נפגשים עם משהו, נותנים מהנשמה שלנו.

<רפי אלול: אגב, אתה מקבל הרבה יותר.

<רפי אלול: מילה אחרונה, - - - <קריאה:> קולות, או מה?

<רפי אלול: אותי לא עניין קולות.

<רפי אלול: מילה אחרונה, אני אשמח מאוד שתמשיכי להוביל את המהלך הזה גם בקרב - - -

מירב בן ארי: אמת.

מירב בן ארי: אני לא יודעת עוד כמה שנים אהיה בכנסת, הכול פה לא יציב.

<רפי אלול: גם בקרב האנשים, אבל נתת מסר שהוא חשוב לכולנו.

<רפי אלול: תודה רבה לך.

מירב בן ארי: תודה רבה.

מירב בן ארי: אני באמת בדקה אחרונה.

מירב בן ארי: אני אסכם.

מירב בן ארי: אני מאוד מודה לכם על כך שהגעתם לכאן היום ושיתפתם אותנו.

מירב בן ארי: אני מאוד מודה לעמותת רוח טובה שמובילה את הפרויקט המשמעותי והחשוב הזה בארץ.

מירב בן ארי: היה כאן דיון מקסים, דיון יפה, דיון שכולו מתעסק בנתינה ובעצם קבלה, דיברתם כאן על הקבלה של האחר, אבל בכלל איך אנחנו כחברה יודעים לעשות דברים טובים עבורנו, בעצם משאירים את זה בתוך החברה שלנו.

מירב בן ארי: אני שמחה שהייתה פה נציגות של כולם, גם תלמידים, גם צבא, גם תנועות נוער, באמת גם בתי ספר וועד ההורים ובכלל.

מירב בן ארי: זה מראה לנו כמה צבעים וכמה גוונים יש לחברה ושכולנו שותפים למשימה אחת.

מירב בן ארי: חשוב לי באמת לאחל בהצלחה לכל אותם פרויקטים ולכל אותם תכניות.

מירב בן ארי: בעייני הדבר המשמעותי, זה כמובן להמשיך ושזה לא יסתכם במפגש אחד, כי ראינו שזה קורה גם כהכנה לפני וגם אחרי.

מירב בן ארי: אני חושבת שבכל מקרה זה יום מדהים ויום מיוחד.

מירב בן ארי: אני מאחלת לאותם אזרחי ישראל, לכל אותם מיליון שלוש מאות ולכל המצטרפים שבכלל לא רשומים, אבל עושים משהו טוב – באמת בהצלחה ולעשות דברים טובים היום.

מירב בן ארי: בכלל לעשות דברים באופן כללי מדי יום.

מירב בן ארי: אני באמת, באמת מודה לכם שאתם מגייסים את עם ישראל לנושא הזה.

מירב בן ארי: לך חבר הכנסת לשעבר רפי אלול על זה שאתה התגייסת לעזור לי להוביל את המשימה הזאת בכנסת.

מירב בן ארי: אני מאוד מודה לכולכם ושיהיה בהצלחה ויום מקסים לכולנו.